open-index/open-wikipedia-markdown huggingface dataset:
মশিউর রহমান (রাজনীতিবিদ)

**মশিউর রহমান** (১৯২০-১৯৭১) হলেন বাংলাদেশী আইনজীবী, রাজনীতিবিদ ও মুক্তিযোদ্ধা।  মুক্তিযুদ্ধে অবদানের জন্য ২০০১ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।

## জন্ম ও শিক্ষাজীবন
মশিউর রহমানে জন্ম ১৯১৭ সালে যশোরের চৌগাছা উপজেলায় সিংহঝুলি গ্রামে। তার পিতার নাম মোহাম্মদ ইসমাইল ও মাতার নাম ছৈয়দুন্নেছা। তিনি চৌগাছা (এম.ই) মিডিল ইংলিশ স্কুলে ষষ্ঠ শ্রেণী পর্যন্ত পড়াশোনা করে ১৯৩৬ সালে যশোর জিলা স্কুল থেকে এসএসসি পাশ করেন। কলকাতা ইসলামিয়া কলেজ থেকে ১৯৩৮ সালে এইচএসসি এবং স্নাতক সম্পন্ন করেন। পরবর্তীতে ১৯৪৪ সালে কলকাতা লর্ড রিপন কলেজ (অধুনা সুরেন্দ্রনাথ আইন কলেজ) থেকে আইন বিষয়ে ডিগ্রি অর্জন করেন।
## কর্মজীবন
তৎকালীন প্রাদেশিক সরকারে প্রাক্তন মন্ত্রী, প্রখ্যাত আইনজীবী ও জেলা বোর্ডের সাবেক চেয়ারম্যান মশিউর রহমান ছিলেন বঙ্গবন্ধু শেখ মুজিবুর রহমানের ঘনিষ্ঠ সহচর। ভাষা আন্দোলন থেকে স্বাধীনতা সংগ্রাম প্রত্যেকটিতে তিনি সোচ্চার ভ'মিকা পালন করেছেন। ১৯৭১ সালের ২৫ মার্চ পাকহানাদার বাহিনী যশোর শহরের নিজ বাসভবন থেকে তাকে যশোর সেনানিবাসে ধরে নিয়ে যায়। সেখানে আটকে রেখে নির্মম নির্যাতন করে ২৩ এপ্রিল হত্যা করে। ছাত্র জীবনেই তিনি সক্রিয় রাজনীতিতে জড়িয়ে পড়েন। ১৯৪৭ সালে দেশ বিভাগের পর থেকে ১৯৭১ সাল পর্যন্ত সকল আন্দোলনে তিনি সক্রিয় ছিলেন। ছাত্র থাকাকালীন তিনি হোসেন শহীদ সোহ্‌রাওয়ার্দীর সহচর হিসেবেও কাজ করেন। ১৯৪৯ সালে মাত্র ৩২ বছর বয়সে জেলা বোর্ডের চেয়ারম্যান নির্বাচিত হন। ১৯৫২ সালের ভাষা আন্দোলনের নেতৃত্বে ছিলেন। ১৯৫৪ সালের নির্বাচনে যুক্তফ্রন্টের প্রার্থী হিসেবে বিপুল ভোটে নির্বাচিত হন। তারপর প্রাদেশিক মন্ত্রীসভায় স্থানীয় সরকার এবং আইন ও বিচার বিভাগের মন্ত্রী হিসেবে দায়িত্ব পালন করেন। তিনি রাজনৈতিক জীবনের আন্দোলন সংগ্রামের ধারাবাহিকতায় ১৯৬৬ সালের ৬ দফা দাবি ও ৬৯‘র গণঅভ্যুত্থানে নেতৃত্ব দেন। ১৯৭০ এর নির্বাচনে এমএনএ (জাতীয় সংসদ সদস্য) নির্বাচিত হন। এরপর বঙ্গবন্ধু শেখ মুজিবুর রহমানের ডাকে অসহযোগ আন্দোলন সংগ্রামে ছিলেন সক্রিয়।

## পুরস্কার ও সম্মননা
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০০১ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। ১৯৭২ সালের ২৬ ডিসেম্বর যশোর পৌর উদ্যানে বঙ্গবন্ধু শেখ মুজিবুর রহমান শহীদ মশিউর রহমানের স্মরণে একটি স্মৃতিসৌধের ফলক উন্মোচন করেন। এছাড়াও তার নামে ঝিকরগাছায় একটি কলেজ, যশোর বিজ্ঞান ও প্রযুক্তি বিশ্ববিদ্যালয়ের একটি ছাত্র হল, চৌগাছা ডিগ্রি কলেজের একাডেমিক ভবন, ও তার জন্মস্থান সিংহঝুলিতে একটি মাধ্যমিক বিদ্যালয়সহ পাশাপোল গ্রামে একটি প্রতিবন্ধী বিদ্যালয় ও বেশ কিছু ক্লাবের নাম রয়েছে।

## মৃত্যু
১৯৭১ সালের ২৫ মার্চ রাতে পাকিস্তানি সেনাবাহিনী তাকে অপহরণ করে এবং এক মাস পর তাকে হত্যা করে।  ১৯৭২ সালের ২৬ ডিসেম্বর যশোর মিউনিসিপ্যাল পার্কে শেখ মুজিব তার একটি স্মৃতিস্তম্ভ উদ্বোধন করেন।

## আরও দেখুন
* স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:১৯২০-এ জন্ম
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:১৯৭১-এ মৃত্যু
বিষয়শ্রেণী:সুরেন্দ্রনাথ আইন কলেজের প্রাক্তন শিক্ষার্থী
বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:যশোর জেলার ব্যক্তি
অ্যামেচিও ওর্তেগা

**অ্যামেচিও ওর্তেগা** একজন স্প্যানিশ ফ্যাশন নির্বাহী এবং ইন্ডিটেক্স গ্রুপের প্রতিষ্ঠাতা চেয়ারম্যান। ইন্ডিটেক্স, ইন্ডিটেক্স ব্র্যান্ডের অঙ্গপ্রতিষ্ঠান জারা নামেই বেশি পরিচিত। তিনি ২০১৩ সালের প্রথম দিকে $৫৭ বিলিয়ন নগদ সম্পত্তি নিয়ে প্রভাবশালী ম্যাগাজিন ফোর্বসের শীর্ষ ধনী তালিকায় তৃতীয় স্থানটি দখল করেন। ২০১৫ সালে অ্যামেচিও ওর্তেগা $৬৪.৫ বিলিয়ন নগদ সম্পত্তি নিয়ে ফোর্বসের শীর্ষ ধনী তালিকায় চতুর্থ স্থানটি দখল করেন।

## জীবনী
ওর্তেগার জন্ম ১৯৩৬ সালে, নর্থ স্পেনে। বাবা রেলওয়ে বিভাগে শ্রমিক ছিলেন। মা বিভিন্ন বাসায় কাজ করে অর্থ উপার্জন করতেন। এমনই দরিদ্র পরিবারে বেড়ে উঠেছেন ওর্তেগা। কিন্তু পড়াশোনায় ছোটবেলা থেকেই আগ্রহী ছিলেন তিনি। মাত্র ১৩ বছর বয়স থেকেই অর্থের অভাবে বিভিন্ন ধরনের শ্রমিকের কাজ করতে হযয়েছিল। 'জারা' ব্র্যান্ডের মাধ্যমে পুরো বিশ্বকে নতুন ডিজাইনের পোশাক উপহার দিয়েছেন আর বিনিময়ে পারিশ্রমিক হিসেবে অর্থ উপার্জন করে বিল গেটসের পরের স্থানেই নিজের জায়গা করে নিয়েছেন।

ওর্তেগা ১৯৭৫ সালে লা চরুনা শহরে সর্বপ্রথম 'জারা' নামে একটি শোরুম খোলেন। ১৯৮৮ সালে পর্তুগালে, ১৯৮৯ সালে আমেরিকায় শোরুম খোলেন। ২০১২ সালের অক্টোবরের হিসাব অনুযায়ী জারার সারা বিশ্বে এক হাজার ৭২১টি শোরুম আছে।

## বই
* 

## আরো দেখুন
* ফোর্বসের বিলিয়নিয়ারের তালিকা

## তথ্যসূত্র


বিষয়শ্রেণী:জীবিত ব্যক্তি
বিষয়শ্রেণী:১৯৩৬-এ জন্ম
বিষয়শ্রেণী:স্পেনীয় শতকোটিপতি
বিষয়শ্রেণী:২০শ শতাব্দীর স্পেনীয় ব্যবসায়ী
বিষয়শ্রেণী:২১শ শতাব্দীর স্পেনীয় ব্যবসায়ী
আলতাফুর রহমান

**ডা. মোহাম্মদ আলতাফুর রহমান** (জন্মঃ ১৯৩৮) ইংল্যান্ডের লেবার পার্টির একজন রাজনীতিবীদ এবং ল্যাংকাশায়ার এর হিন্ডবার্ন সিটির সাবেক মেয়র। তিনি ১৯৩৮ সালে বগুড়া জেলার সারিয়াকান্দি উপজেলার দীঘলকান্দি গ্রামে জন্মগ্রহণ করেন। ১৯৬৬ সালে তিনি ইংল্যান্ড পাড়ি জমান। ১৯৭১ সালে বাংলাদেশের মুক্তিযুদ্ধের সময় তিনি ও তার বন্ধুরা মিলে বাংলাদেশের যুদ্ধাহত মুক্তিযুদ্ধাদের চিকিৎসা সহয়তা দিয়েছিলেন।

## শিক্ষাজীবন
আলতাফুর রহমান দীঘলকান্দি প্রাথমিক বিদ্যালয়ে চতুর্থ শ্রেনী পর্যন্ত পড়ার পর সারিয়াকান্দি বালক উচ্চ বিদ্যালয়ে ভর্তি হন। সেখান থেকে এসএসসি পাশ করার পর রংপুর কারমাইকেল কলেজ থেকে এইসএসসি পাশ করেন। ১৯৫৮ সালে তিনি রাজশাহী মেডিকেল কলেজে ভর্তি হন এবং এমবিবিএস পাশ করার পর রাজশাহী মেডিকেল কলেজেই প্রভাষক হিসেবে যোগ দেন।

## পরিবার
আলতাফুর রহমানের বাবা মরহুম আজিজুর রহমান এবং মা মরহুমা সবুনুরনেসা। ছয় ভাইবোনের মধ্যে আলতাফুর রহমান হলেন পঞ্চম। তিনি ১৯৭৩ সালে রাজশাহী মেডিকেল কলেজের চতুর্থ বর্ষের ছাত্রী হোসনে আরার সাথে বিবাহ বন্ধনে আবদ্ধ হন। স্ত্রী ডা. হোসনে আরা রহমান, মেয়ে ডা.হেলেন রহমান এবং ছেলে আশিকুর রহমানকে নিয়েই আলতাফুর রহমানের সংসার।

## বাংলাদেশের মুক্তিযুদ্ধে অবদান
মুক্তিযুদ্ধের সময় আলতাফুর রহমান লন্ডনে তার পাঁচ বাঙ্গালি বন্ধু ডা. জাফর উল্লাহ চৌধুরী, ডা. কাজী কামরুজ্জামান, ডা. বরকত চৌধুরী, ডা. মাহফুজুল হক ও ডা. মোশারফ হোসেনকে নিয়ে যুদ্ধাহত বীর মুক্তিযুদ্ধাদের ওষুধ ও চিকিৎসাসেবা দেওয়ার সিদ্ধান্ত নেন। পরে এই ছয় চিকিৎসক মিলে লন্ডনে গঠন করেন বাংলাদেশ মেডিকেল অ্যাসোসিয়েশন অফ ইউনাইটেড কিংডম। এই সংগঠনের ব্যানারে লন্ডনে ওষুধ সংগ্রহ শেষে ভারতের হিলি সীমান্ত দিয়ে বাংলাদেশে প্রবেশ করে তারা যুদ্ধাহত মুক্তিযুদ্ধাদের ওষুধ ও চিকিৎসাসেবা প্রদান করেন।

## রাজনৈতিক জীবন
কারমাইকেল কলেজে পড়ার সময় যখন তৎকালীন পূর্ব পাকিস্তানে আইযুববিরোধী মনোভাব চাঙ্গা তখন পাকিস্তানের তৎকালীন মন্ত্রী ফজলুল বারী সারিয়াকান্দি আসতে চাইলে তিনি তার বিরুদ্ধে জনমত তৈরি করেন এবং এজন্য মন্ত্রী তার সফর বাতিল করেন। তিনি মূলত সক্রিয় ছাত্ররাজনীতির সাথে জড়ান রাজশাহী মেডিকেল কলেজে পড়ার সময় থেকেই। আলতাফুর রহমান *রাজশাহী মেডিকেল কলেজ স্টুডেন্ট অ্যাসোসিয়েশনের* ভিপি ছিলেন।

আলতাফুর রহমান রাজশাহীতে ১৯৫৮ থেকে ১৯৬৩ সাল পর্যন্ত পশ্চিম পাকিম্তানবিরোধী বিভিন্ন আন্দোলন-সংগ্রামে মেডিকেল কলেজসহ ছাত্রসমাজের নেতৃত্ত দেন। ১৯৬৩ সালে আন্দোলনে অংশগ্রহণের অভিযোগে পাকিস্তান সরকার তাকে গ্রেপ্তার করে।

ইংল্যান্ডে তিনি পুলিশ বিভাগের চিকিৎসক ছিলেন। সে সুবাদে এলাকায় ব্যাপক পরিচিত হয়ে উঠেন। সেখানে তিনি *ব্রিটিশ মেডিকেল অ্যাসোসিয়েশনের (বিএমএ)* প্রেসিডেন্ট নির্বাচিত হন। ১৯৯৬ সালে লেবার পার্টির কাউন্সিলর নির্বাচিত হন। ২০০৬ সালে নিজ দলের কাউন্সিলর লিজলিকে পরাজিত করে হিন্ডবার্ন সিটির মেয়র নির্বাচিত হন ও ২০০৭ সাল পর্যন্ত তিনি এ দায়িত্বে ছিলেন। বর্তমানে তিনি *হিন্ডবার্ন-বাংলাদেশ ওয়ালফেয়ার অ্যাসোসিয়েশনের* চেয়ারম্যান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৩৮-এ জন্ম
বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী
বিষয়শ্রেণী:রাজশাহী মেডিকেল কলেজের প্রাক্তন শিক্ষার্থী
বিষয়শ্রেণী:রাজশাহী মেডিকেল কলেজের শিক্ষক
বিষয়শ্রেণী:বগুড়া জেলার ব্যক্তি
বিষয়শ্রেণী:শ্রমিক দল (যুক্তরাজ্য) এর কাউন্সিলর
শিরীন শারমিন চৌধুরী

**শিরীন শারমিন চৌধুরী** (জন্ম: ৬ অক্টোবর ১৯৬৬) একজন বাংলাদেশী রাজনীতিবিদ। তিনি বাংলাদেশের ইতিহাসে প্রথম নারী স্পিকার হিসেবে ২০১৩ সালের ৩০ এপ্রিল নবম জাতীয় সংসদের স্পিকার নির্বাচিত হন। ৪৬ বছর বয়সে তিনি সর্বকনিষ্ঠ স্পিকাররূপে সাবেক স্পিকার ও সাবেক রাষ্ট্রপতি এডভোকেট আব্দুল হামিদের স্থলাভিষিক্ত হন। এরপূর্বে তিনি বাংলাদেশ সরকারের মহিলা ও শিশু বিষয়ক প্রতিমন্ত্রী ছিলেন। ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচন, ২০১৮ এ তিনি সংসদ সদস্য নির্বাচিত হন এবং ২০১৯ সালের ৩ জানুয়ারি পুনরায় জাতীয় সংসদের স্পিকার হিসেবে দায়িত্ব গ্রহণ করেন।

## জন্ম ও শিক্ষাজীবন
শিরীন শারমিন চৌধুরী ১৯৬৬ সালের ৬ অক্টোবর ঢাকায় জন্মগ্রহণ করেন। নোয়াখালী জেলার চাটখিলের সিএসপি অফিসার ও বাংলাদেশ সরকারের সাবেক সচিব রফিকুল্লাহ চৌধুরীর কন্যা তিনি। আর মা ছিলেন ঢাকা কলেজের অধ্যক্ষ ও বাংলাদেশ পাবলিক সার্ভিস কমিশনের সদস্য প্রফেসর নাইয়ার সুলতানা। তার নানা ছিলেন পূর্ব পাকিস্তান হাইকোর্টের বিচারপতি সিকান্দার আলী। তার স্বামী সৈয়দ ইশতিয়াক হোসেন ফার্মাসিউটিক্যালস কোম্পানীর পরামর্শক হিসেবে কাজ করছেন। তাদের সংসারে এক পুত্র ও এক কন্যা রয়েছে।

শিরীন শারমিন চৌধুরী ১৯৮৩ সালে ঢাকা বোর্ডে মানবিক বিভাগ থেকে এসএসসি পরীক্ষায় সম্মিলিত মেধা তালিকায় প্রথম স্থান অধিকার করেন। ১৯৮৫ সালে এইচএসসি-তে একই বোর্ডে মানবিক বিভাগে সম্মিলিত মেধা তালিকায় দ্বিতীয় স্থান অর্জন করেন। ১৯৮৯ সালে তিনি ঢাকা বিশ্ববিদ্যালয় থেকে এলএলবি ও ১৯৯০ সালে একই বিশ্ববিদ্যালয় থেকে এলএলএম-এ ফার্স্ট ক্লাস ফার্স্ট হন। শিরীন শারমিন চৌধুরী একজন কমনওয়েলথ স্কলার। ২০০০ সালে তিনি যুক্তরাজ্যের এসেক্স বিশ্ববিদ্যালয় থেকে আইনে পিএইচডি লাভ করেন। তার গবেষণার বিষয়বস্তু ছিলো সংবিধানিক আইন ও মানবাধিকার।

## কর্মজীবন
এলএলএম পাশ করার পর তিনি ১৯৯২ সালেই বাংলাদেশ বার কাউন্সিলে তালিকাভুক্ত আইনজীবী হিসেবে যোগদান করেন। বাংলাদেশ সুপ্রিম কোর্টে তার ১৫ বছর এডভোকেট হিসেবে কাজ করার অভিজ্ঞতা রয়েছে। নবম জাতীয় সংসদ নির্বাচনে সংরক্ষিত নারী আসনে সংসদ সদস্য নির্বাচিত হন এবং মহিলা ও শিশু বিষয়ক মন্ত্রণালয়ের প্রতিমন্ত্রীর দায়িত্ব পালন করেছেন। তিনি বাংলাদেশ আওয়ামী লীগের কেন্দ্রীয় কমিটির সদস্য এবং সেইসাথে সিপিএ নির্বাহী কমিটির চেয়ারপার্সন।

৫ আগস্ট ২০২৪ সালে ছাত্র-জনতার অভ্যুত্থানের মাধ্যমে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

সাবেক প্রধানমন্ত্রী শেখ হাসিনা পতনের ২৭ দিন পর ২০২৪ সালের ২ সেপ্টেম্বর তিনি রাষ্ট্রপতি সাহাবুদ্দিনের কাছে পদত্যাগপত্র জমা দেন।

## তথ্যসূত্র

## আরও দেখুন
* আবদুল হামিদ
* জাতীয় সংসদ
* জাতীয় সংসদের স্পিকারদের তালিকা
* বাংলাদেশ আওয়ামী লীগ

## বহিঃসংযোগ

* মাননীয় স্পীকারের সংক্ষিপ্ত জীবনী  জাতীয় সংসদ

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাতীয় সংসদের স্পিকার
বিষয়শ্রেণী:বাংলাদেশের মন্ত্রী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নোয়াখালী জেলার রাজনীতিবিদ
বিষয়শ্রেণী:বাংলাদেশের নারী মন্ত্রী
বিষয়শ্রেণী:জাতীয় সংসদের মহিলা সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:শেখ হাসিনার দ্বিতীয় মন্ত্রিসভার সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:নোয়াখালী জেলার ব্যক্তি
বিষয়শ্রেণী:হলি ক্রস কলেজ, ঢাকার প্রাক্তন শিক্ষার্থী
জাভা হিট

***জাভা হিট*** ২০১৩ সালে মুক্তিপ্রাপ্ত একটি আমেরিকান অ্যাকশন চলচ্চিত্র। ছবিটি পরিচালনা করেছেন কনর অ্যালেন এবং এতে অভিনয় করেছেন মিকি রর্খি, কেল্লান লাটজ, আরিও বাউ এবং আতিক হাসিহোলান।

## কাহিনী
পুলিশ জিজ্ঞাসাবাদের রুমে হ্যান্ডকাপ পরা অবস্থায় ইউএস নেভির লেফট্যানান্ট জ্যাক ট্রেভার্স (কেল্লান লাটজ) যিনি নিজেকে একজন বিদেশী শিক্ষকের সহকারী হিসেবে দাবি করেন। যাকে ইন্দোনেশিয়ার খুব জনপ্রিয় প্রিন্সেস এর উপর বোমা হামলার ঘটনার প্রধান সন্দেহভাজন হিসেবে জিগ্গাসাবাদ করা হচ্ছে। তাকে জিগ্গাসাবাদ করছেন লেফট্যানান্ট হাশিম (আরিও বাউ) ডিটাসমেন্ট ৮৮।

জ্যাক একবার যখন ফাইট করে হাশিম এর জীবন রক্ষা করে তখন জ্যাক এর ফাইট স্টাইল দেখে হাশিম এর সন্দেহ হয় যে সে প্রফেসার নয়। তখন হাশিম প্রধান আসামিকে জ্যাক এর সূত্র ধরে ধরার জন্য জ্যাককে ছেড়ে দিয়ে তার উফর গোপনে নজড় রাখে। হাশিম এর পরিবার অপহরণ করার পর এক পর্যয়ে হাশিম এবং জ্যাক একসাথে কাজ করা শুরু করে। শেষ পর্যন্ত দেখা যায় সুলতানাকে হত্যা করা হয়নি অপহরণ করা হয়েছে। মালিক ছদ্মনামে এক আমিরিকানের কাছ থেকে সুলতানা ও হাশিম এর পরিবারকে উদ্ধার করার জন্য জ্যাক ও হাশিম মালিককে হত্যা করে।

## শ্রেষ্ঠাংশে
* মিকি রর্খি - মালিক হিসেবে
* কেল্লান লাটজ - জেক ট্রেভার্স হিসাবে
* আরিও বাউ - হাশিম হিসাবে
* আতিক হাসিহোলান - সুলতানা হিসাবে

## বহিঃসংযোগ
* 
* 
* 

## তথ্যসূত্র

বিষয়শ্রেণী:২০১৩-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:ইন্দোনেশিয়ার চলচ্চিত্র
বিষয়শ্রেণী:মার্কিন বহুভাষিক চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:এশিয়ার সন্ত্রাসবাদ সম্পর্কিত চলচ্চিত্র
ব্রহ্মসূত্র

***ব্রহ্মসূত্র*** (), বা ***বেদান্তসূত্র*** (वेदान्त सूत्र) হল হিন্দু দর্শনের বেদান্ত শাখার তিনটি প্রধান শাস্ত্রের অন্যতম। এই তিনটি শাস্ত্রকে বলা হয় "প্রস্থানত্রয়ী"। এর মধ্যে *ব্রহ্মসূত্র* হল "ন্যায়-প্রস্থান" বা যুক্তিভিত্তিক প্রস্থান। এটি সংস্কৃতে রচিত। উল্লেখ্য, প্রস্থানত্রয়ীর অপর দুই শাস্ত্র *[[উপনিষদ্‌]]*-কে শ্রুতিপ্রস্থান এবং *[[গীতা]]*-কে স্মৃতিপ্রস্থান বলা হয়। ব্রহ্মসূত্রে উপনিষদের দর্শনকে যুক্তিসঙ্গত পদ্ধতিতে ব্যাখ্যা করা হয়েছে।

*ব্রহ্মসূত্র* হল উপনিষদ্‌ দর্শনের ব্যাখ্যা। এখানে উপনিষদের নানান মতের মধ্যে একত্ববিধানের চেষ্টা করা হয়েছে। *ব্রহ্মসূত্র*-কেই *উত্তর মীমাংসা* বলা হয়। *[[মীমাংসা]]* দর্শনে বিভিন্ন বৈদিক শাস্ত্রের শিক্ষার মধ্যে সামঞ্জস্য আনার চেষ্টা করা হয়েছে। মীমাংসা দুইভাগে বিভক্ত। যথা: জৈমিনির *[[পূর্ব মীমাংসা]]* (এতে বৈদিক যাগযজ্ঞের ব্যাখ্যা রয়েছে) এবং বাদরায়ণের *[[উত্তর মীমাংসা]]* বা *ব্রহ্মমীমাংসা* বা *শারিরিক-মীমাংসা* (এতে ব্রহ্ম, জগৎ ও আত্মার প্রকৃতি ব্যাখ্যাত হয়েছে)। এতে প্রকৃতি ব্যাখ্যার প্রচেষ্টা দেখা যায় বলে একে *নির্ণায়ক-শাস্ত্র*-ও বলে। এখানে উপনিষদ্‌-দর্শনের একটি সংক্ষিপ্ত সারও পাওয়া যায়।

## পাদটীকা

## বহিঃসংযোগ
* Brahma Sutra in Devanagari
* Swargarohan : Brahma Sutra in Gujarati with detail commentary by Yogeshwarji
* Download the complete etext at Zip (569 K) or Txt (1.6 M) Formats.

বিষয়শ্রেণী:বেদান্ত
বিষয়শ্রেণী:সূত্র সাহিত্য
বিষয়শ্রেণী:সংস্কৃত গ্রন্থ
বিষয়শ্রেণী:প্রাচীন ভারতীয় সাহিত্য
বিষয়শ্রেণী:অদ্বৈত বেদান্ত গ্রন্থ
ছান্দোগ্যোপনিষদ্

***ছান্দোগ্য উপনিষদ্‌*** (দেবনাগরী: छान्दोग्य उपनिषद्) হল হিন্দুধর্মের অন্যতম মুখ্য উপনিষদ্‌। *ছান্দোগ্য*, *জৈমিনীয় উপনিষদ্‌ ব্রাহ্মণ* ও *[[বৃহদারণ্যক উপনিষদ্‌]]* হল প্রাচীনতম উপনিষদ্‌। এটি বৈদিক সংস্কৃতের ব্রাহ্মণ যুগের রচনা (৩০০ খ্রিস্টপূর্বাব্দের আগে, সম্ভবত খ্রিস্টপূর্ব ৮ম-৭ম শতকে)। *ছান্দোগ্য* *[[সামবেদ]]*-এর কৌথুম শাখার অন্তর্গত। *[[মুক্তিকা উপনিষদ|মুক্তিকা উপনিষদে]]* যে ১০৮ উপনিষদের তালিকা রয়েছে তাতে এই উপনিষদের স্থান নবম। এটি দশ অধ্যায়ের *[[ছান্দোগ্য ব্রাহ্মণ]]*-এর অংশ। উক্ত ব্রাহ্মণের প্রথম দুটি অংশ যজ্ঞ ও উপাসনার অন্যান্য পদ্ধতি সংক্রান্ত। বাকি আটটি অধ্যায় *ছান্দোগ্য উপনিষদ্‌* নামে পরিচিত। *বৃহদারণ্যক* ও *ছান্দোগ্য* উপনিষদ্‌ দুটি প্রাচীন বেদান্ত দর্শনের অন্যতম ভিত্তি। *[[ব্রহ্মসূত্র]]* গ্রন্থে এই উপনিষদ্‌ থেকে একাধিক উদ্ধৃতির ব্যবহার এর গুরুত্ব প্রমাণ করে।

## পাদটীকা

## তথ্যসূত্র
* Chandogya Upanishad in ITRANS
* Goodall, Dominic. Hindu Scriptures. University of California press, 1996. .
* Mehta, Rohit. The Call Of The Upanishads. Motilal Banarsidass, India; 2 edition (April 19, 2007). .
* S. Radhakrishnan, *[[The Principal Upanishads (book)|The Principal Upanishads]]*
* Sharma, Shubhra. Life In The Upanishads. Abhinav Publications; 1 edition (February 14, 2011). 
* Sri Aurobindo, *The Upanishads* http://www.sriaurobindoashram.org.in/Content.aspx?ContentURL=/_StaticContent/SriAurobindoAshram/-09%20E-Library/-01%20Works%20of%20Sri%20Aurobindo/-01%20English/-01_SABCL/-12_The%20Upanishad_Volume-12/-27_Chhandogya%20Upanishad.htm. Sri Aurobindo Ashram, Pondicherry. 1972.
* *Introduction by Sri [[Adidevananda]]: Chhandyogapanishads* (Kannada translation)

## বহিঃসংযোগ

* Multiple translations (Johnston, Nikhilānanda, Swahananda) 
* Chhandogya Upanishad – A translation by swami Nikhilananda
* Chandogya Upanishad with Shankara Bhashya translated to English by Ganganath Jha (1942) at archive.org
* etext
* Translation  of *Chandogya Upanishad* at Celextel's Online Spiritual Library
* Swami Krishnananda Speaks on The Chhandogya Upanishad – Contains audios

বিষয়শ্রেণী:উপনিষদ্‌
বিষয়শ্রেণী:হিন্দু ধর্মগ্রন্থ
মাইজচর ইউনিয়ন

**মাইজচর ইউনিয়ন**  বাংলাদেশের কিশোরগঞ্জ জেলার বাজিতপুর উপজেলার অন্তর্গত একটি ইউনিয়ন ।

## অবস্থান
কিশোরগঞ্জ জেলার বাজিতপুর উপজেলার মেঘনা ও ঘোড়াউত্রা নদীর তীরে মাইজচর ইউনিয়নের অবস্থান।

## ইতিহাস
ব্রিটিশ শাসন আমলে এই ইউনিয়নের উপর দিয়ে বড় বড় নৌ জাহাজ ঢাকা, কলকাতা ও রেংগুনসহ দেশের বিভিন্ন স্থানে চলাচল করত ।

## প্রশাসনিক এলাকা
নাম: ৯ নং মাইজচর ইউনিয়ন পরিষদ , আয়তন– ২২ব বর্গ কি.মি.(প্রায়), গ্রামের সংখ্যা– ১০টি, মৌজার সংখ্যা– ০৬টি, হাট/বাজার সংখ্যা-০১টি, উপজেলা সদর থেকে যোগাযোগ মাধ্যম– সিএনজি/রিক্সা ও নৌকা।, নির্বাচিত পরিষদ সদস্য– ১২জন, ইউনিয়ন পরিষদ সচিব– ১জন, ইউনিয়ন গ্রামপুলিশ– ৮জন ।

## শিক্ষা প্রতিষ্ঠান

thumb|right|বাহেরবালী উচ্চ বিদ্যালয় 
* শিক্ষারহার– ২২%।(২০০১ এর শিক্ষা জরীপ অনুযায়ী)
* সরকারী প্রাথমিক বিদ্যালয়- ০৬টি,
* বে-সরকারী রেজিঃ প্রাঃ বিদ্যালয়- ০২টি, 
* মাধ্যমিক বিদ্যালয়ঃ ০১টি, 
* মাদ্রাসা- ০৪টি।

## জনসংখ্যা
মোট- ১৬,৬১৯ জন । ভোটার সংখ্যা- ১০,০৫৮ জন। পুরুষ ৫০৯৬ ও মহিলা ৪৯৬২ জন ।

## দর্শনীয় স্থান

thumb|right|মাইজচর জামে মসজিদ

* বিস্তীর্ণ হাওড়
* মাইজচর মধ্যপাড়া জামে মসজিদ
* মেঘনা নদীর চৌমোহনা
* বাহেরবালী হাই স্কুল

## শিক্ষা প্রতিষ্ঠান
## যোগাযোগ ব্যবস্থা
নদী পথঃ নৌকাই হল মাইজচরের প্রধান বাহন। ছোট বড় আকৃতির নৌকা, গয়না নৌকা, পাল তোলা নৌকা চলাচল করে। যাত্রী ও পণ্যবাহী নৌকা দিলালপুর ঘাট হতে মাইজচর, বাহেরবালী, পুরাকান্দা হয়ে অষ্টগ্রামে চলাচল করে।কয়েক দশক আগে এখান থেকে ষ্টীমারে কলকাতা যাওয়ার ব্যবস্থা ছিল। ব্রিটিশ আমলে মেঘনা ও ঘোড়াউত্রা নদীতে লঞ্চ ও ষ্টীমার সার্ভিস চালূ ছিল।বর্তমানে বাজিতপুর থেকে
হুমাইপুর হয়ে অষ্টগ্রাম ৬ মানের সি এন জি এবঙ অটু রিকসার মাধ্যমে মানুষ যাতায়াত করে।

## বিবিধ
## তথ্যসূত্র

## আরও দেখুন
* বাজিতপুর উপজেলা
* বাংলাদেশের উপজেলা
* বাংলাদেশের জেলা
* বাংলাদেশের বিভাগ

## বহিঃসংযোগ

বিষয়শ্রেণী:কিশোরগঞ্জ জেলা
জর্জ সাবরা

**জর্জ সাবরা** (; জন্ম: ১১ জুলাই, ১৯৪৭) সিরিয়ার কাতানা জেলায় জন্মগ্রহণকারী বিশিষ্ট রাজনীতিবিদ। নভেম্বর, ২০১২ সালে সিরিয়ার বিভিন্ন দলের সমন্বয়ে প্রতিষ্ঠিত প্রধান রাজনৈতিক জোট সিরিয়ান ন্যাশনাল কাউন্সিলের সভাপতি ছিলেন। ২২ এপ্রিল, ২০১৩ তারিখে অপর্যাপ্ত আন্তর্জাতিক সহায়তার প্রতিবাদে মোয়াজ আল-খাতিব সভাপতির পদ থেকে পদত্যাগ করলে ভারপ্রাপ্ত হিসেবে তিনি তার উত্তরসূরী হন। খ্রিস্টান ব্যক্তিত্ব জর্জ সাবরা সিরীয় ডেমোক্র্যাটিক পিপল’স পার্টির সদস্য।

## প্রারম্ভিক জীবন
রিফ ডিমাস্ক গভার্নরেট প্রদেশের কাতানা শহরের এক খ্রিস্টান পরিবারে জর্জ সাবরা’র জন্ম। দামাস্কাস বিশ্ববিদ্যালয় থেকে ১৯৭১ সালে ভূগোল বিষয়ে স্নাতক ডিগ্রী লাভ করেন। ১৯৭৮ সালে ইন্ডিয়ানা বিশ্ববিদ্যালয় থেকে শিক্ষামূলক প্রযুক্তি পদ্ধতি বিষয়ে ডিগ্রী অর্জন করেন। এরপর থেকে ভূগোল বিষয়ের শিক্ষকতার পাশাপাশি চিত্রলেখকের কাজও করেছেন। সিসেম স্ট্রিট শিরোনামে শিশুতোষ অনুষ্ঠানের আরবি অনুবাদ লিখেছেন তিনি।

## রাজনৈতিক জীবন
১৯৭০-এর দশকে সিরীয় বিরোধী আন্দোলনের মাধ্যমে রাজনৈতিক জীবনে সক্রিয় অংশগ্রহণ করেন। ১৯৭০ সালে সিরীয় কমিউনিস্ট পার্টি (পলিটিক্যাল ব্যুরো)-তে যোগ দেন। ১৯৮৫ সালে কেন্দ্রীয় কমিটির সদস্যরূপে নির্বাচিত হন। ১৯৮৭ সালে সরকার বিরোধী অনেকগুলো আন্দোলনের একটিতে গ্রেফতার হন এবং আট বছরের জন্য কারাগারে অন্তরীণ ছিলেন। মুক্তি পাবার পর ২০০০ সালে ন্যাশনাল ডেমোক্র্যাটিক গ্যাদারিং গঠন করেন যা ১৯৭৯ সালের বামপন্থী দলগুলোর জোটরূপে প্রতিষ্ঠিত হয়েছিল।

## তথ্যসূত্র

## বহিঃসংযোগ
* Syrian National Council profile

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইন্ডিয়ানা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দামাস্কাস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সিরীয় গৃহযুদ্ধের ব্যক্তি
বিষয়শ্রেণী:সিরীয় খ্রিস্টান
বিষয়শ্রেণী:দামেস্ক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সিরিয়ার জাতীয় পরিষদের সদস্য
বিষয়শ্রেণী:আরব খ্রিস্টান
জাফর আস-সাদিক

**জাফর ইবনে মুহাম্মাদ আস-সাদিক** (; ৭০০ বা ৭০২ – ৭৬৫), যিনি **জাফর আস-সাদিক** বা কেবল **আস-সাদিক** নামেও পরিচিত, ছিলেন ৮ম শতাব্দীর একজন মুসলিম পণ্ডিত ও মনীষী। ইসনা আশারিয়া ও ইসমাইলি শিয়া মুসলমানদের মতে তিনি ছিলেন ৬ষ্ঠ ইমাম এবং জাফরি মাজহাবের প্রতিষ্ঠাতা। সুন্নি মুসলমানদের মতে তিনি ইসলামি ধর্মতত্ত্ব, ফিকহশাস্ত্র, হাদিসশাস্ত্র, কালামশাস্ত্র ও তাসাউফের একজন গুরুত্বপূর্ণ আলেম এবং হানাফি ও মালিকি মাজহাবের প্রতিষ্ঠাতা আবু হানিফা ও মালিক ইবনে আনাসের শিক্ষক ছিলেন। ধর্মীয় জ্ঞানের বিভিন্ন অনুষদে তার বিস্তৃত অবদান সত্ত্বেও জাʿফরের লিখিত কোনো গ্রন্থই বর্তমানে বিদ্যমান নেই।

জাʿফর ছিলেন একজন প্রখ্যাত ইসলামি চিন্তাবিদ ও মনীষী। তিনি পিতার দিক থেকে ইসলামের চতুর্থ খলিফা আলীর এবং মাতার দিক থেকে ইসলামের প্রথম খলিফা আবু বকরের বংশধর ছিলেন। শিয়াদের মতে– নবী মুহাম্মদের ভবিষ্যদ্বাণী অনুযায়ী তিনি বারো ইমামের অন্যতম। নবীবংশের ষষ্ঠ ইমাম হিসেবে তিনি শিয়া সম্প্রদায় কর্তৃক মান্য।

আস-সাদিকের মৃত্যুর পর উত্তরাধিকারের প্রশ্নটি ছিল শিয়াদের মধ্যে বিভেদের কারণ। একদল তার বড় পুত্র ইসমাইল ইবনে জাফরকে (যিনি তার পিতার আগেই মারা গিয়েছিলেন) পরবর্তী ইমাম হিসাবে বিবেচনা করেছিল এবং আরেকদল তার তৃতীয় পুত্র মুসা আল-কাজিমকে ইমাম হিসাবে গ্রহণ করেছিল। প্রথম দলটি ইসমাইলি এবং দ্বিতীয় দলটি ইসনা আশারিয়া নামে পরিচিতি লাভ করে।

## প্রাথমিক জীবন
ইমাম জাফর সাদেক ১৭ই রবিউল আওয়াল ৮৩ হিজরীতে পবিত্র মদিনা নগরীতে জন্মগ্রহণ করেন। তার কুনিয়াহ আব্দুল্লাহ (আল্লাহর বান্দা) এবং উপাধী সাদেক (সত্যবাদী)। তার পিতার নাম হযরত ইমাম মুহাম্মাদ বাকের রাদ্বিয়াল্লাহু আনহু এবং তার মাতার নাম উম্মে ফারওয়া রাদ্বিয়াল্লাহু আনহা।

## বংশ পরিচিতি
উনার বংশ-তালিকা ফাতেমা নবী মুহাম্মাদ পর্যন্ত পৌঁছেছে বিধায় তার পূর্ব-পুরুষগণ নামের পূর্বে ‘সাইয়্যেদ’ বা ‘সৈয়দ’ শব্দ ব্যবহার করেছেন। উনার ঊর্ধ্বতন বংশ পুরুষ ছিলেন; যথাক্রমেঃ হযরত মুহাম্মাদ রাসুল্লাল্লাহ সাল্লাল্লাহু আলাইহি ওয়াসাল্লাম ->  সৈয়দা ফাতিমাতুজ জাহরা (রা:) + হযরত আলী  -> হযরত ইমাম হোসাইন(রা:) -> হযরত ইমাম জয়নুল আবেদিন (রহ:) -> হযরত ইমাম বাকের (রহ:) -> হযরত ইমাম জাফর সাদেক (রহ:)

## ওফাত
হযরত ইমাম জাফর সাদেক ৬৫ বছর বয়সে ১৪৮ হিজরীতে শাহাদত বরণ করেন। তাকে মদিনা শরিফের কবরস্থান জান্নাতুল বাক্বীতে সমাধীস্থ করা হয়। তার মাজারের পাশে রয়েছে পিতা ইমাম বাকেরের মাজার ও তার পিতামহ ইমাম জয়নুল আবেদিন (রহ:) মাজার।

## আরও দেখুন
* হুসেইন ইবন আলী
* আলী আল-রিদা
* মুহাম্মাদ আল ত্বাকী

## তথ্যসূত্র

## টীকা
* Muhammed Al-Husain Al-Mudaffar, *Imam Ja'far al-Sadiq*.
* Sayyid Mahdi as-Sadr, *THE AHLUL-BAYT Ethical Role-Models*.
* Mohammad Hussein il Adeeb, *The Brief History of the Fourteen Infallibales*.

## বহিঃসংযোগ

* 
* Ja'far ibn Muhammad, an article of Encyclopædia Britannica Online
* Imam Ja'far as-Sadiq's life according to a Sunni Sufi source (Naqshbandiya Mujaddidiya Khalidiya Haqqaniya Tariqa of Sufism)
* Imam al-Sadiq by Shaykh Mohammed al-Husayn al-Muzaffar
* Tawheed al-Mufadhdhal – as dictated by Imam Ja'far as-Sadiq to Al-Mufadhdhal
* ষষ্ঠ ইমাম
* ষষ্ঠ ইমামের জীবনী, [শেখ আল-মুফিদ] লিখিত

বিষয়শ্রেণী:৭০২-এ জন্ম
বিষয়শ্রেণী:৭৬৫-এ মৃত্যু
বিষয়শ্রেণী:বার ইমাম
বিষয়শ্রেণী:শিয়া ইমাম
বিষয়শ্রেণী:জান্নাতুল বাকিতে সমাধিস্থ
বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:৮ম শতাব্দীর আব্বাসীয় খিলাফতের ব্যক্তি
বিষয়শ্রেণী:৮ম শতাব্দীর লেখক
বিষয়শ্রেণী:৮ম শতাব্দীর ইমাম
বিষয়শ্রেণী:ইসমাইলি ইমাম
বিষয়শ্রেণী:বিষক্রিয়ায় মৃত্যু
বিষয়শ্রেণী:হোসাইনীয়
সিলাকান্থ

**সিলাকান্থ** (সিল (Coel)=ফাঁপা, অ্যাকন্থো= কাঁটা (spine)) একপ্রজাতির বিলুপ্তপ্রায় মাছ যাদের 'জীবিত জীবাশ্ম' বলে নির্দেশ করা হয়। এটি বৈজ্ঞানিকভাবে *Latimeria chalumnae* নামে পরিচিত। ভারত মহাসাগরীয় এলাকায় এই মাছটি দেখা যায়। এর দুটি প্রজাতির একটি আফ্রিকার পূর্ব উপকূলে কমোরোজ দ্বীপপুঞ্জের কাছে এবং অপরটি ইন্দোনেশিয়ার পূর্ব উপকূলে। ফসিল প্রমাণ অনুসারে ক্রিটেসাস বিলুপ্ত মনে করা হলেও দক্ষিণ আফ্রিকার চালুমনা নদীর মোহনায় স্থানীয় যাদুঘরের কিউরেটর মিস ল্যাটিমার জীবিত সিলাকান্থ পুনরাবিষ্কার করেন।

## দৈহিক বৈশিষ্ঠ্য
* দৈর্ঘ্য: ২ মি. (৬.৫ ফুট)
* ওজন: ৯০ কে.জি. (১৯৮ পা.)
* জীবনকাল: ৬০ বছর (প্রাকৃতিক পরিবেশে)
* প্রাচীনম চোয়ালযুক্ত মাছ
* কয়েকটিমাত্র জীবিত পায়ের মত অস্থিযুক্ত পাখনাবিশিষ্ট (lobe-finned) মাছেদের অন্যতম
* পুচ্ছপাখনা তিনভাগে বিভক্ত।
* করোটি অস্থিসন্ধিযুক্ত।
* আঁশ কসময়েড ধরনের।
* বায়ু শ্বাস নেওয়া লাংফিসদের নিকটাত্মীয়।

## বহিঃসংযোগ
* ন্যাশনাল জিওগ্রাফিতে 'সিলাকান্থ' সম্পর্কিত তথ্য

## তথ্যসূত্র

বিষয়শ্রেণী:ইন্দোনেশিয়ার মাছ
বিষয়শ্রেণী:কেনিয়ার প্রাণিকুল
বিষয়শ্রেণী:দক্ষিণ আফ্রিকার মাছ
বিষয়শ্রেণী:তানজানিয়ার মাছ
বিষয়শ্রেণী:কোমোরোসের প্রাণিকুল
বিষয়শ্রেণী:মোজাম্বিকের প্রাণিকুল
মাণ্ডূক্যোপনিষদ্

***মাণ্ডূক্য উপনিষদ*** হল একটি মুখ্য উপনিষদ্‌। এটি ক্ষুদ্রতম উপনিষদ্‌। *মাণ্ডূক্য* গদ্যে রচিত। এটিতে বারোটি শ্লোক রয়েছে। এই বারোটি শ্লোকে ওঁ-কারের ব্যাখ্যা, তিনটি মানসিক অবস্থা (জাগ্রত, নিদ্রামগ্ন ও সুপ্ত) এবং চতুর্থ তুরীয় অবস্থার বর্ণনা রয়েছে। *[[মুক্তিকা উপনিষদ|মুক্তিকা]]* উপনিষদের মতে, একমাত্র *মাণ্ডূক্য* উপনিষদের মাধ্যমেই মুক্তিলাভ সম্ভব।

গৌড়পাদ *মাণ্ডূক্য* উপনিষদের ভাষ্য *মাণ্ডূক্য কারিকা* রচনা করেন। এটি অষ্টম শতাব্দীর রচনা এবং অদ্বৈত বেদান্ত দর্শনের একটি অন্যতম প্রধান গ্রন্থ।

## পাদটীকা

## আরও পড়ুন
* Eight Upanishads. Vol.2. With the commentary of Sankaracharya, Tr. By Swami Gambhirananda. Advaita Ashrama, Calcutta, 1990.
* V. Krishnamurthy. Essentials of Hinduism. Narosa Publishing House, New Delhi. 1989
* Swami Rama. Enlightenment Without God [commentary on Mandukya Upanishad]. Himalayan International Institute of Yoga Science and Philosophy, 1982.
* Sri Aurobindo, *The Upanishads* http://www.sriaurobindoashram.info/Contents.aspx?ParentCategoryName=_StaticContent/SriAurobindoAshram/-09%20E-Library/-01%20Works%20of%20Sri%20Aurobindo/-12_The%20Upanishad_Volume-12. Sri Aurobindo Ashram, Pondicherry. 1972.

## বহিঃসংযোগ
* Multiple translations (Johnston, Nikhilānanda, Dvivedi, Panoli)
* GRETIL etext
* Mandukya Upanishad, Full etext from wikisource (Sanskrit).
* www.hinduwebsite.com, The Mandukya Upanishad English Translation
* Mandukya Upanishad with Gaudapada Karika
* https://web.archive.org/web/20060616162956/http://www.musicindiaonline.com/l/7/s/album.482/language.10/, Musical version of Mandukya Upanishad Composed by Pandit Jasraj.

বিষয়শ্রেণী:উপনিষদ্‌
বিষয়শ্রেণী:অদ্বৈত বেদান্ত
তালবাতাসি

**তালবাতাসি** ছোট আকারের বাতাসি পাখি। মোট দুই প্রজাতির তালবাতাসির সন্ধান পাওয়া গেছে। এরা হল:
* এশীয় তালবাতাসি, *Cypsiurus balasiensis*: দক্ষিণ ও দক্ষিণ-পূর্ব এশিয়ার বিভিন্ন দেশে এদের বিচরণ
* আফ্রিকান তালবাতাসি, *Cypsiurus parvus*: প্রায় সমগ্র মধ্য আফ্রিকা জুড়ে এদের বিস্তৃতি।

দুই প্রজাতির তালবাতাসিই Apodidae গোত্রের অন্তর্গত **Cypsiurus** গণের অন্তর্ভুক্ত। এই দুই প্রজাতির মধ্যে গভীর মিল থাকায় পূর্বে এদের একই প্রজাতি হিসেবে গণ্য করা হত।

তালবাতাসি আকারে বেশ ছোট। এদের লেজ গভীরভাবে চেরা। সরু ডানার প্রান্ত সূচালো। আঙুলগুলো জোড় বাঁধা; ৩য় ও ৪র্থ আঙুল বহির্মুখী এবং ১ম ও ২য় আঙুল অন্তর্মুখী।

## তথ্যসূত্র

## গ্রন্থপঞ্জি
* Barlow, Wacher and Disley, *Birds of The Gambia* 
* Chantler and Driessens, *Swifts* 
* Grimmett, Inskipp and Inskipp, *Birds of India* 

বিষয়শ্রেণী:অ্যাপোডিডি
বিষয়শ্রেণী:পক্ষী গণ
বিষয়শ্রেণী:পাখির গণ
সিক্স বুলেট

**সিক্স বুলেট** ২০১২ সালে মুক্তিপ্রাপ্ত একটি আমেরিকান ডিরেক্ট টু ভিডিও থ্রিলার চলচ্চিত্র। ছবিটি পরিচালনা করেছেন ইরনি বারবারাস এবং কাহিনী লিখেছেন চাদ ল ও ইভান ল। এতে অভিনয় করেছেন জ্য ক্লদ ভ্যান ড্যাম, জো ফ্লেনিগ্যান ও আনা-লুইস পূউম্যান।

## কাহিনী
আমেরিকা থেকে মলডোভা বেড়াতে আসা দম্পতির ১৪ বছরের মেয়ে কিডন্যাপ হয় হাই সিকুরিটি ৫ তারা হোটেল থেকে। ফ্লেশ বিজনেস কারীদের খপ্পরে পড়া মেয়ে উদ্ধারের জন্য আমেরিকান দম্পতি সম্ভাব্য সব কিছুই করে কিন্তু কিছু করা সম্ভব হয়না পুলিশের পক্ষে। অবশেষে আমেরিকান দূতাবাসের পরামর্শ ক্রমে তারা সাবেক ভারাটে অপহরণ বিশেষজ্ঞ বর্তমানে কশাই স্যামসন গল (ভ্যান ড্যাম) এর দ্বারস্থ হয়।

## তথ্যসূত্র


বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:২০১২-এর চলচ্চিত্র
বিষয়শ্রেণী:২০১২-এর মারপিটধর্মী রোমাঞ্চকর চলচ্চিত্র
বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র
বিষয়শ্রেণী:শিশু অপহরণ সম্পর্কে চলচ্চিত্র
বিষয়শ্রেণী:শিশু যৌন নির্যাতন সম্পর্কে চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
শমসাদ বেগম

:*একই নামের অন্যান্য ব্যক্তিবর্গের জন্য দেখুন [[শমসাদ বেগম (ধ্রুপদী গায়িকা)]]।*

**শমসাদ বেগম** (; জন্ম: ১৪ এপ্রিল, ১৯১৯ - মৃত্যু: ২৩ এপ্রিল, ২০১৩) লাহোরে জন্মগ্রহণকারী বিশিষ্ট ভারতীয় কণ্ঠশিল্পী ছিলেন। তিনি ভারতের হিন্দী চলচ্চিত্র জগতের প্রথমদিকের অন্যতম নেপথ্য-কণ্ঠশিল্পী ছিলেন এবং হিন্দীর পাশাপাশি বাংলা, মারাঠি, গুজরাটি, তামিল ও পাঞ্জাবি ভাষায় ছয় সহস্রাধিক গান গেয়েছেন।

## প্রারম্ভিক জীবন
ব্রিটিশ ভারতের পাঞ্জাব প্রদেশের (বর্তমান পাকিস্তানে) লাহোরে শমসাদ বেগম জন্মগ্রহণ করেন। মিয়া হোসেন বক্স ছিলেন তার বাবা। ১৯৩২ সালে গণপত লাল বাট্টু নামীয় একজন উকিলকে ভালবাসেন। পারিবারিক বিধি-নিষেধ থাকা সত্ত্বেও ১৫ বছর বয়সে ১৯৩৪ সালে একে-অপরে পরিণয়সূত্রে আবদ্ধ হন। ঊষা রাত্রা নাম্নী তার এক বড় মেয়ে রয়েছে। ১৯৫৫ সালে দূর্ঘটনায় তার স্বামী মারা যান। এরপর থেকেই মেয়ে ঊষা ও তার স্বামী লেফট্যানেন্ট কর্নেল যোগেশ রাত্রার সাথে মুম্বাইয়ের পোয়াই এলাকার হীরানন্দী গার্ডেন্সে বসবাস করে আসছিলেন। সম্প্রতি তিনি সেখানেই তার ৮৯তম জন্মদিন পালন করেন।

## সঙ্গীত জীবন
প্রাথমিক বিদ্যালয়ে অধ্যয়ন কালে ১৯২৪ সালে তাঁর অধ্যক্ষ প্রতিভাময়ী হিসেবে তাকে চিহ্নিত করেন। সুন্দর স্বরভঙ্গীমার জন্য শ্রেণীকক্ষের প্রার্থনা সঙ্গীতে তাকে নির্বাচন করা হয়। দশ বছর বয়সে তিনি ধর্মীয় অনুষ্ঠান ও পারিবারিক বিয়ে-শাদীর অনুষ্ঠানগুলোয় লোকসঙ্গীত পরিবেশন করতে শুরু করেন। শামসাদ বেগমের সঙ্গীতের প্রতি প্রবল ঝোঁক ১৯২৯ সালের দিকে লক্ষ্য করা যায়, যা তার পরিবার মেনে নিতে পারেনি। কাওয়ালী ও গজলের ভক্ত চাচার উৎসাহে ১২ বছর বয়সে জেনোফোন মিউজিক কোম্পানীতে সঙ্গীতজ্ঞ গুলাম হায়দারের পরীক্ষার সম্মুখীন হন তিনি। এক সাক্ষাৎকারে শমসাদ বলেছিলেন যে, “আমি বিখ্যাত কবি ও শাসক বাহাদুর শাহ জাফরের গজল মেরা ইয়ার মুঝে মিলে আগর গাই”। এতে তিনি মুগ্ধ হন ও ১২টি গানে অংশগ্রহণের সুযোগ দেন যা তাকে শীর্ষ গায়িকা হিসেবে গড়ে তুলতে যথেষ্ট সহায়তা করে। চাচা মিয়া হোসেন বক্সকে শমসাদের জন্য অনুমতি আদায় করেন ও কোম্পানীতে চুক্তিবদ্ধ করান। বাবা মিয়া হোসেন বক্স শমসাদকে শর্ত দেন যে, তাকে বুরখা পরিধান করে রেকর্ডের জন্য যেতে হবে ও কোনরূপ ছবি ওঠাতে পারবে না।

১৯৩৩ সালে বিভিন্ন স্টুডিওতে জনসমক্ষে গান। যখন ১৯৪১ সালে খাজাঞ্চি চলচ্চিত্রে নেপথ্যে গান করেন, তখন তিনি গায়িকা হিসেবে প্রতিষ্ঠা পেয়েছেন। ১৬ ডিসেম্বর, ১৯৪৭ সালে লাহোর রেডিওতে অংশগ্রহণ করে শ্রোতাদের হৃদয়-মন জয় করেন। কুন্দনলাল সায়গলের ভীষণ ভক্ত-অনুরাগী ছিলেন তিনি।

## সম্মাননা
সঙ্গীত ভূবনে অসামান্য অবদান রাখায় ২০০৯ সালে তিনি পদ্মভূষণ পদক লাভ করেন।

## তথ্যসূত্র

## বহিঃসংযোগ
* Legends – Shamshad Begum: Her profile, Interview, complete list of her songs and her work with Music Directors and Co-Singers
* 
* Indianetzone – Shamshad Begum
* PLANET POWAI – Shamshad Begum
* IndianMelody.com – Shamshad Begum, The Legendary Singer This link refers to the wrong Shamshad Begum, which says she has died.
* Dhool.com – Song of the Day # 691
;Video links
* Shamshad begum Film songs

বিষয়শ্রেণী:ভারতীয় সঙ্গীতশিল্পী
বিষয়শ্রেণী:১৯১৯-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:অমৃতসরের ব্যক্তি
বিষয়শ্রেণী:ভারতীয় মুসলিম
বিষয়শ্রেণী:পাঞ্জাবি ব্যক্তি
বিষয়শ্রেণী:হিন্দি ভাষার সঙ্গীতশিল্পী
বিষয়শ্রেণী:ভারতীয় নেপথ্য গায়িকা
বিষয়শ্রেণী:লাহোরের ব্যক্তি
বিষয়শ্রেণী:অসমীয়া নেপথ্য সঙ্গীতশিল্পী
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:পাঞ্জাবি ভাষার সঙ্গীতশিল্পী
বিষয়শ্রেণী:উর্দু ভাষার সঙ্গীতশিল্পী
বিষয়শ্রেণী:২০শ শতাব্দীর ভারতীয় গায়িকা
গোলোকধাম রহস্য

**গোলোকধাম রহস্য**, সত্যজিৎ রায় রচিত গোয়েন্দা কাহিনী ফেলুদা সিরিজের একটি গল্প।

## সংক্ষিপ্তসার
এই গল্পে একজন বাঙালি বায়কেমিস্ট নিহার রঞ্জন দত্ত এর কাহিনী রয়েছে। প্রতিভাবান নিহার বাবু আমেরিকাতে ক্যান্সার নিয়ে গবেষণা করতেন। সেখানে তার সহকারী ছিলেন সুপ্রকাশ চৌধুরী। কিন্তু লোভের কারণে সুপ্রকাশ নিহার বাবুর পরীক্ষায় বিস্ফোরণ ঘটিয়ে তাকে অন্ধ করে দেন। ফলে নিহার বাবুকে কলকাতায় ফিরে আসতে হয়। অনেকদিন পর ফেলুদা নিহার বাবুর বাড়িতে ডাকাতির কেস নিয়ে যান। এই ঘটনার শেষ দিকে ফেলুদা দেখেন নিহার বাবুর গবেষণার কাগজপত্র এবং সঙ্গে ৩৩ হাজার টাকা চুরি হয়ে গেছে। ওই দিনই নিহার বাবুর দুই ভাড়াটিয়া সুখওয়ানি এবং দস্তুর-এর একজন দস্তুর খুন হন।

পরে দেখা যায় ওই কাগজ-পত্র ও টাকা নিহার বাবুর ব্যক্তিগত সহকারী, বিশ্বস্ত রঞ্জিত বন্দ্যোপাধ্যায় চুরি করেছিলেন এবং দস্তুর খুন হয় নিহার বাবুর দ্বারা। কারণ নিহার বাবু চিনতে পেরেছিলেন যে দস্তুর ছিলেন তার এককালের সহকারী সুপ্রকাশ চৌধুরী। তীব্র  প্রতিশোধস্পৃহায় নিহার বাবু এই কাজ করেছিলেন। অন্ধ হলেও দস্তুরকে হত্যা করতে সক্ষম হন। ফেলুদা সেটা জানতে পেরেছে সেটা নিহারবাবু বুঝতে পারেন। তিনি ফেলুদাকে জানান তিনি ক্যানসারের রোগী। এর মাত্র ১৭ দিন পর তিনি মারা যান।

## তথ্যসূত্র

বিষয়শ্রেণী:সত্যজিৎ রায়ের রচনাবলী
বিষয়শ্রেণী:ফেলুদা ধারাবাহিক
শমশাদ বেগম

**শমশাদ বেগম** একজন ভারতীয় সমাজকর্মী, যিনি ছত্তিশগড়ের তফসিলি জাতি, তফসিলি উপজাতি এবং অন্যান্য পিছিয়ে পড়া সম্প্রদায়ের শিক্ষায় তাঁর প্রচেষ্টার জন্য পরিচিত। ২০১২ সালে ভারত সরকার তাঁকে চতুর্থ সর্বোচ্চ ভারতীয় বেসামরিক পুরস্কার পদ্মশ্রী দিয়ে সম্মানিত করে।

## জীবনী
শমশাদ বেগম ভারতের ছত্তিশগড় রাজ্যের বালোদ জেলা (পূর্বে অবিভক্ত দুর্গের একটি অংশ) থেকে এসেছেন। গুণ্ডারদেহি ব্লকের একটি ছোট গ্রামীণ সমাজের সভাপতি হিসেবে, তিনি ভারত সরকারের জাতীয় সাক্ষরতা মিশন কর্মসূচির সাথে যুক্ত হওয়ার সুযোগ পেয়েছিলেন এবং এটি তাঁর সমাজসেবায় প্রবেশের পথ প্রশস্ত করে। জানা গেছে যে ১৯৯৫ সালে গুণ্ডারদেহিতে মিশনের কার্যক্রম শুরু হওয়ার ছয় মাসের মধ্যে, শমশাদ এবং তাঁর সহকর্মীরা মোট ১৮,২৬৫ জন নিরক্ষর মহিলার মধ্যে ১২,২৬৯ জন মহিলাকে শিক্ষিত করতে সক্ষম হন।

প্রচারণা কার্যক্রম শেষ হওয়ার পরেও শমশাদ তাঁর সামাজিক কাজ চালিয়ে যান এবং অবৈধ জমি দখলের বিরুদ্ধে লড়াই করা ও মদের দোকান বন্ধ করার মতো অন্যান্য সামাজিক কাজ গ্রহণ করেন। শমশাদ বালোদ জেলায় ১০৪১টি স্ব-সহায়ক গোষ্ঠী স্থাপনে সফল হয়েছেন। এই গোষ্ঠীগুলি, তাদের ক্ষুদ্র সঞ্চয়ের মাধ্যমে, একটি তহবিল সংগ্রহ করেছে যেখান থেকে অভাবী সদস্যরা ঘরোয়া জরুরি অবস্থার জন্য ঋণ পেতে পারেন। এই গোষ্ঠীগুলির মোট সঞ্চয় ২ মিলিয়ন  ছাড়িয়ে গেছে বলে জানা গেছে। এই গোষ্ঠীগুলি তখন থেকেই কুটির শিল্পের প্রতিষ্ঠা করেছে, যেখানে সাবান এবং গরুর গাড়ির চাকার মতো সামগ্রী তৈরি হয়। তারা একটি *মহিলা ভবনও* স্থাপন করেছে।

শমশাদ বেগম *সহযোগী জনকল্যাণ সমিতির* সাথে যুক্ত। এই  সমাজকল্যাণ গোষ্ঠীটি নারী ও শিশুদের শিক্ষা ও কল্যাণমূলক কর্মকাণ্ডের সাথে জড়িত। তিনি ন্যাশনাল ব্যাংক ফর এগ্রিকালচার অ্যান্ড রুরাল ডেভেলপমেন্ট (নাবার্ড)-এর সাথেও যুক্ত ছিলেন। সেখানে তিনি নারীদের নেতৃত্বের দক্ষতা প্রশিক্ষণ, লিঙ্গ বৈষম্যের বিরুদ্ধে সচেতনতা তৈরি, বাল্যবিবাহ প্রতিরোধ এবং যৌন হয়রানি প্রতিরোধে কাজ করেছেন।

২০১২ সালে ভারত সরকার শমশাদ বেগমকে পদ্মশ্রী পুরস্কারে ভূষিত করে।

## তথ্যসূত্র

## বহিঃসংযোগ

* 
* ২০১৬ সালে সমাজ ও সমাজসেবায় ভগবান মহাবীর পুরস্কার পেয়েছেন।
*

বিষয়শ্রেণী:২০শ শতাব্দীর ভারতীয় শিক্ষাবিদ
বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:ভারতীয় নারী অধিকারকর্মী
বিষয়শ্রেণী:সামাজিক কাজে পদ্মশ্রী প্রাপক
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
হোরাসিও কার্তেস

**হোরাসিও ম্যানুয়েল কার্তেস জারা** (; জন্ম: ৫ জুলাই, ১৯৫৬) প্যারাগুয়ের আসুনসিওনে জন্মগ্রহণকারী বিশিষ্ট ব্যবসায়ী ও রাজনীতিবিদ। এপ্রিল, ২০১৩ সালে অনুষ্ঠিত প্যারাগুয়ের রাষ্ট্রপতি নির্বাচনে বিজয়ী হয়েছেন। ১৫ আগস্ট, ২০১৩ তারিখে রাষ্ট্রপতি কার্যালয়ের দায়িত্বভার গ্রহণ করবেন। তিনি কলোরাডো পার্টির সদস্য। গ্রুপো কার্তেস প্রতিষ্ঠানের অধীনে দুই ডজনেরও অধিক ব্যবসায় প্রতিষ্ঠান রয়েছে তার। তন্মধ্যে রয়েছে তামাক, কোমল পানীয়, মাংস উৎপাদন, ব্যাংকিং ইত্যাদি। এছাড়াও তিনি ক্লাব লিবার্টেড নামীয় একটি ফুটবল ক্লাবের সভাপতিরূপে আসীন রয়েছেন।

## প্রারম্ভিক জীবন
কার্তেসের বাবা সিসনা বিমান প্রতিষ্ঠানের কর্ণধার ছিলেন। হোরাসিও কার্তেস বিমান চালনা প্রকৌশলে অধ্যয়নের জন্য মার্কিন যুক্তরাষ্ট্রে অধ্যয়ন করেন। ১৯ বছর বয়সেই মুদ্রা বিনিময় ব্যবসায় জড়িয়ে পড়েন যা পরবর্তীকালে ব্যাঙ্কো এমাম্বে নামের প্রতিষ্ঠানরূপে গড়ে উঠে। পরবর্তী কয়েক বছরের মধ্যেই ক্রয়কৃত কিংবা সহায়তার মাধ্যমে দেশের সবচেয়ে বড় সিগারেট প্রস্তুতকারী প্রতিষ্ঠান তাবেসাসহ ফলের রস বোতলজাতকরণ কোম্পানীর নিয়ন্ত্রক হন। ১৯৮৯ সালে মুদ্রা প্রতারণায় সাত মাসের জন্য কারাগারে নিক্ষিপ্ত হন ও পরবর্তীকালে মুক্তিলাভ করেন।

২০০০ সালে মাদকদ্রব্য বিরোধী পুলিশ কোকেন ও মারিজুয়ানা বহনকারী একটি বিমান তার এলাকা থেকে আটক করে। কিন্তু বিমানটি জরুরীভিত্তিতে অবতরণ করেছিল ও মাদক ব্যবসার সাথে তিনি সম্পৃক্ত নন বলে দাবী করেন। কুক দ্বীপপুঞ্জের অর্থনৈতিক কর্মকাণ্ডে কার্তেসের ব্যাঙ্ক ব্যাঙ্কো এমাম্বের জড়িত থাকার বিষয়টি উত্থাপিত হয়। উইকিলিকসের ২০১০ সালের ফাঁসকৃত প্রতিবেদনে অবৈধ অর্থ পাচারেও তার নাম উল্লেখ করা হয়।

## রাজনৈতিক জীবন
২০০৮ সাল পর্যন্ত কার্তেস রাজনীতির সাথে জড়িত ছিলেন না। এমনকি, নিবন্ধিত ভোটারও ছিলেন না তিনি। ২০০৯ সালে মধ্য-ডানপন্থী কলোরাডো পার্টিতে যোগ দেন। এর কারণ হিসেবে তিনি লাতিন আমেরিকার রাজনীতিকে মোকাবেলা করার কথা উল্লেখ করেন। তিনি নিজেকে যোগ্য রাজনীতিবিদ হিসেবে উল্লেখ করেন ও ১৯৮৯ সালের পূর্ব পর্যন্ত সামরিক জান্তা আলফ্রেদো স্ত্রোয়েসনারের আশীর্বাদপুষ্ট দলের ইতিহাসের সাথে তুলনা না করার জন্যও নতুন প্রজন্মকে জানান। মূলত তার অর্থনৈতিক সক্ষমতাই দলের প্রার্থীরূপে ২০১৩ সালে প্যারাগুয়ের সাধারণ নির্বাচনে বিজয়ী হতে সাহায্য করেছে। রাষ্ট্রপতি নির্বাচনে তিনি ৪৫.৮০ শতাংশ ভোট পান।

## তথ্যসূত্র

বিষয়শ্রেণী:প্যারাগুয়ের রাষ্ট্রপতি
বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কলোরাডো পার্টির (প্যারাগুয়ে) রাজনীতিবিদ
বিষয়শ্রেণী:ম্যাগনিৎস্কি আইনের আওতায় নিষেধাজ্ঞাপ্রাপ্ত ব্যক্তি
বিষয়শ্রেণী:প্যান্ডোরা পেপার্সে নাম থাকা ব্যক্তি
বিষয়শ্রেণী:২১শ শতাব্দীর প্যারাগুয়ীয় রাজনীতিবিদ
ঘর্ষণ

থাম্ব|ঘর্ষণ ধারণাটি ব্যাখ্যা করার জন্য রুক্ষ পৃষ্ঠ সহ দুটি ব্লক একে অপরের সাপেক্ষে ঘষা হচ্ছে
**ঘর্ষণ** () হল এমন একটি বল যা পরস্পরের সংস্পর্শে থাকা দুটি বস্তুর মধ্যবর্তী আপেক্ষিক গতিকে বাধা দান করে। এটি বস্তুর ভরের ওপর নির্ভরশীল।

## প্রকারভেদ

ঘর্ষণ বিভিন্ন প্রকারের হতে পারে, যেমন:

* দুটি কঠিন তলের মধ্যবর্তী ঘর্ষণ
* তলের মধ্যেকার দুটি তলের মধ্যবর্তী ঘর্ষণ
* কঠিন ও তরলের মধ্যবর্তী ঘর্ষণ
* পদার্থের অভ্যন্তরীণ ঘর্ষণ

কোনো দুটি তল যখন পরস্পরের সংস্পর্শে থেকে চলতে থাকে, তখন অর্থাৎ তাদের মধ্যে আপেক্ষিক গতির সঞ্চার হলে তাদের স্পর্শতলে এই ঘর্ষণ বল তাপ ও অন্যান্য শক্তিতে রূপান্তরিত হয়।
এই প্রক্রিয়া কাজে লাগিয়ে প্রাচীনকালের মানুষ কাঠ বা পাথরে ঘর্ষণের মাধ্যমে আগুন তৈরি করত।

## তথ্যসূত্র


বিষয়শ্রেণী:বলবিজ্ঞান
বিষয়শ্রেণী:প্রাথমিক পদার্থবিজ্ঞান
বিষয়শ্রেণী:চিরায়ত বলবিজ্ঞান
বিষয়শ্রেণী:বল
বুনাগাতী ডিগ্রী মহাবিদ্যালয়

**বুনাগাতী ডিগ্রী কলেজ ([[ইংরেজি]]: Bunagati Degree College)**  বাংলাদেশের মাগুরা জেলার একটি উচ্চ শিক্ষাপ্রতিষ্ঠান। এটি জাতীয় বিশ্ববিদ্যালয়ের অন্তর্ভুক্ত একটি ডিগ্রী কলেজ।

## অবস্থান
বুনাগাতী ডিগ্রী কলেজ মাগুরা জেলার শালিখা থানার বুনাগাতী বাজারে অবস্থিত। চিত্রা নদীর তীর ঘেষে গড়ে উঠেছে।

## প্রতিষ্ঠার ইতিহাস
এটি ১৯৭৩ সালে প্রতিষ্ঠিত হয়।

## শিক্ষা কার্যক্রম
উচ্চ মাধ্যমিক পর্যায়ে বিজ্ঞান,মানবিক এবং বাণিজ্য বিভাগ চালু রয়েছে। জাতীয় বিশ্ববিদ্যালয়ের অধীনে স্নাতক ডিগ্রি কোর্স চালু আছে। বর্তমানে প্রতিষ্ঠানের ছাত্র-ছাত্রী সংখ্য প্রায় ৭০০ শিক্ষক রয়েছেন ৩৪ জন।

## তথ্যসূত্র

বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:মাগুরা জেলার মহাবিদ্যালয়
বিষয়শ্রেণী:শালিখা উপজেলা
কৌণিক সরণ

thumb||280px|চিত্রে দেখানো বস্তুটিতে একটি দৃঢ় বস্তুর P বিন্দুটি মূল বিন্দু O থেকে r দুরত্বে অবস্থিত যা ঘড়ির কাঁটার বিপরীতে ঘুরছে। অর্থাৎ P বিন্দুর পোলার স্থানাঙ্ক (r,θ)।

**কৌণিক সরণ** (ইংরেজিঃ Angular displacement ) বলতে একটি অক্ষের সাপেক্ষে কোন বস্তু বা বিন্দুর স্থান পরিবর্তন বোঝায়। এর ফলে যে কোণের সৃষ্টি হয় তদ্দ্বারা কৌণিক সরণের পরিমাপ করা হয়। এই কোণের পরিমাপ রেডিয়ান, ডিগ্রী অথবা কেবল পূর্ন ঘুর্ণন হিসেবে হতে পারে।

একটি বস্তু যখন কোন অক্ষের চতুর্দিকে ঘূর্নায়মান থাকে তখন এর গতিপথের প্রতিটি বিন্দু ঘুরতে থাকে। রৈখিক সরণের দিক সময়ের সাথে সাথে পরিবর্তিত হতে থাকে কারণ রৈখিক সরণ একটি ভেক্টর। ফলে কেবল রৈখিক সরণ দিয়ে কোন বস্তুর গতিকে বর্ণনা করা যায় না। এক্ষেত্রে কৌণিক সরণের পরিমাপের প্রয়োজন হয়।

## কৌণিক সরণ সূত্র
:s = r\theta \,
এখানে, s = রৈখিক সরণ, θ = কৌণিক সরণ ও r = বৃত্তাকার পথের ব্যাসার্ধ

## কৌণিক ত্বরণ

## তথ্যসূত্র


বিষয়শ্রেণী:বলবিজ্ঞান
বিষয়শ্রেণী:পদার্থবিজ্ঞান
বিষয়শ্রেণী:কোণ
এলজি কর্পোরেশন

থাম্ব|ডান|500px|মালিকনার গঠর ()
থাম্ব|বকেটি এলজি মাইক্রোওয়েব ওভেন
[থাম্ব|ডান|এলজি [ফ্রিজ (KF-P8903 HLP)]]
**এলজি কর্পোরেশন**(Korean: 주식회사 LG),পুরাতন নাম **লাকি-গোল্ড** (Korean: *Leogki Geumseong* (럭키금성/樂喜金星)) দক্ষিণ কোরিয়ার বহুজাতিক প্রতিষ্ঠান। এটি দক্ষিণ কোরিয়ার চতুর্থ বৃহত্তম কর্পোরেশন। স্যামসাং গ্রুপ, হুন্দাই মোটরস গ্রুপ, এসকে গ্রুপ এর পর এর অবস্থান।

## লগো
এলজির লগো LG কে একটি মানুষের মুখের হাসির মতো একটি বৃত্তে উপস্থাপন করে।

File:Logo of the LG Corporation (1995-2008).svg|প্রথম লগো ১৯৯৫ থেকে ২০১৪ পর্যন্ত
File:LG logo (2014).svg|২০১৫ সালের নতুন লগো


## তথ্যসূত্র

## বহিঃসংযোগ
* 
* —

বিষয়শ্রেণী:১৯৪৭-এ প্রতিষ্ঠিত
বিষয়শ্রেণী:দক্ষিণ কোরিয়ার প্রতিষ্ঠান
বিষয়শ্রেণী:দক্ষিণ কোরিয়ার সম্মিলিত কোম্পানি
বিষয়শ্রেণী:বৈদ্যুতিক মোটর প্রস্তুতকারক
বিষয়শ্রেণী:মোবাইল ফোন প্রস্তুতকারক
বিষয়শ্রেণী:দক্ষিণ কোরিয়ায় সদর দপ্তর বহুজাতিক কোম্পানি
দপ্তরবিহীন মন্ত্রী

কোন সরকারের **দপ্তরবিহীন মন্ত্রী** হচ্ছেন এমন একজন মন্ত্রী যিনি কোন নির্দিষ্ট মন্ত্রণালয়ের দায়িত্বপ্রাপ্ত নন। অর্থাৎ এদের কোন দপ্তর থাকে না। সাধারণত:প্রধানমন্ত্রী মন্ত্রীদের মধ্যে দায়িত্ব বণ্টন করে থাকেন। কোন মন্ত্রণালয়ের দায়িত্ব না দিয়েও  প্রধানমন্ত্রী কোন কোন সময় এ ধরনের মন্ত্রী নিয়োগ করতে পারেন। তবে প্রধানমন্ত্রীর পক্ষ থেকে এদের বিশেষ ধরনের দায়িত্ব দেয়া হয়। দপ্তরবিহীন মন্ত্রী অন্যান্য ক্যাবিনেট মন্ত্রীদের সমান আর্থিক ও অন্যান্য সুবিধা, মর্যাদা ও রাষ্ট্রীয় সুরক্ষা পেয়ে থাকেন যেমন তারা গাড়ীতে জাতীয় পতাকা লাগাতে পারেন। তবে তারা মন্ত্রী সভার সভায় যোগ দিতে পারবেন কি না তা নির্ভর করে প্রধানমন্ত্রীর মর্জ্জির ওপর।

## অস্ট্রেলিয়া
* স্ট্যানলি ব্রুস - প্রাক্তন প্রধানমন্ত্রী

## বাংলাদেশ
বাংলাদেশে দপ্তরবিহীন মন্ত্রী নিয়োগ দেওয়া হয় মন্ত্রিসভা বণ্টন বা নতুন নিয়োগের সময়। সমসাময়িক কালে একজন দপ্তরবিহীন মন্ত্রীকে নিয়োগ দেওয়া হয় ২৮ নভেম্বর ২০১১ সালে। তিনি হলেন :
* সুরঞ্জিত সেনগুপ্ত

## বুলগেরিয়া
* বোজিদার দিমিত্রোভ

## কানাডা
অনেকক্ষেত্রে দপ্তরবিহীন মন্ত্রী নিছক নিয়োগ হিসেবে দেখা হলেও কানাডায় এই ভূমিকাটি অনেক গুরুত্বপূর্ণ মানুষ পালন করেছেন যাদের মধ্যে আছেন প্রাক্তন প্রধানমন্ত্রী।

## ডেনমার্ক
তিনজন নিয়ন্ত্রক মন্ত্রী দ্বিতীয় বিশ্বযুদ্ধের সময় দপ্তরবিহীন মন্ত্রী হিসেবে কাজ করেছেন।

## জার্মানি
* ইউলহেম ফ্রিক (১৯৩৬–১৯৪৩)
* আর্থার সেইস ইনকোয়ার্থ (১৯৩৯–১৯৪৫)
* হিজালমার সাথ (১৯৩৯–১৯৪৩)

## হাঙ্গেরি
## আইসল্যান্ড

## ভারত

## আয়ারল্যাণ্ড

## ঈসরাইল
দপ্তরবিহীন মন্ত্রী নিয়োগ দেওয়ার ঘটনা ঈসরাইলে প্রায় নিয়মিত। এর প্রধান কারণ শরিক দলগুলোর প্রধানদের নিয়ে মন্ত্রিপরিষদ গঠন করা। বর্তমান সময়ের সকল মন্ত্রিসভায় এধরনের নিয়োগ ছিল। ১৯৪৯ সালের পর থেকে নিয়োগ দেওয়া দপ্তরবিহীন মন্ত্রীদের একটি তালিকা নিচে দেওয়া হলো :

* ইউসেফ আলমোগি (১৯৬১-৬২)
* সুলামিত আলনি (১৯৭৪, ১৯৯৩)
* ইহুদা আমিতাল (১৯৯৫–৯৬)
* সাউল আমর (১৯৯৯)
* জালমান আরান (১৯৫৪–৫৫)
* মোসে অ্যারেন্স (১৯৮৪–৮৬, ১৯৮৭–৮৮)
* রুহামা আভ্রাহাম (২০০৭-০৮)
* আমি আয়ালন (২০০৭-০৮)
* ঈসরায়েল বারজিলাই (১৯৬৯-৭০)

## ইতালি
## মেসেডোনিয়া

## নেপাল

## নেদারল্যাণ্ড
## নিউজিল্যাণ্ড
## নরওয়ে

## ফিলিপাইন

## সার্বিয়া

## তাইওয়ান
## তাঞ্জানিয়া

## যুক্তরাজ্য

## যুক্তরাষ্ট্র
## তথ্যসূত্র

## External links
* List of Canadian Ministers Without Portfolio and Ministers of State (Parliament of Canada Website)
* Taiwanese Ministers Without Portfolio

*Without portfolio
*Without portfolio
বিষয়শ্রেণী:Canadian ministers
Portfolio, Minister without
w
বিষয়শ্রেণী:মন্ত্রী
বহুবচন (নাট্যদল)

**বহুবচন** (জন্মঃ ০২ মে, ১৯৭২) একটি বাংলাদেশী নাট্যশালা। ১৯৭১ সালের ১৬ ডিসেম্বর পাকবাহিনী আত্মসমর্পনের মধ্যে দিয়ে এ দেশ হানাদারমুক্ত হলো। এই মহান মুক্তিযুদ্ধের অব্যহিত পর কয়েকজন টগবগে তরুণ মুক্তিযোদ্ধা হাতের অস্ত্র জমা দিয়ে দেশ গড়ার দৃঢ় প্রত্যয় নিয়ে গড়ে তোলে নাট্যদল ‘‘বহুবচন’’।

## মঞ্চায়নের গৌরবোজ্বল ৪১ বছর
*আমাদের নাটক মানে শুধু নাটকীয়তা নয়, নাটকের চিরচারিত আঙ্গিকের বিরুদ্ধে বিদ্রোহ।’’ এই শ্লোগান নিয়ে ১৯৭২ সালের ২’রা ফেব্রুয়ারি জন্ম নেয় ‘‘বহুবচন’’। *'বহুবচন** এদেশের প্রথম **মলিকুল** যা থেকে স্বাধীনতা উত্তর নবনাট্য আন্দোলনের সূচনা। ১৯৭২ সালের ৩’রা জুন সর্বপ্রথম বহুবচনই এককভাবে গ্রুপ থিয়েটার চেতনায় দরশনীয় বিনিময়ে ইঞ্জিনিয়ার্স ইঞ্জিনিয়ার্স ইনস্টিটিউট মিলনায়তনে ফরহাদ মজাহার রচিত, মোতাহার হোসেন নিরদেশীত **প্রজাপতির লীলালাস্য** নাটকটি মঞ্চায়ন করে যা আজ উজ্জ্বল ইতিহাস। একই বছর ১৯৭২ সালে বহুবচন দর্শনীর বিনিময়ে আরো তিনটি নাটক মঞ্চায়ন করে। সেগুলো হচ্ছে শাহনুর খান রচিত **শভাপতি বলবেন** নিদের্শনায় ছিলেন মুজিব-বিন-হক, ফজলুর রেহমান ঝিনু রচিত**আমি রাজা হবো না** নির্দেশনায় ছিলেন মুজিব-বিন-হক এবং সেলিম আল-দীন এর **সর্প বিষয়ক গল্প**, নির্দেশনায় ছিলেন আমিরুল হক চৌধুরী। ২০১২ইং সাল **বহুবচনের*' নাটক মঞ্চায়নের গৌরবোজ্জ্বল ৪২ বছর। বিগত ৪২ বছরে বহুবচন মঞ্চায়ান করেছে ২২ টি নাটক । আকাশ সংস্কৃতি নাটককে বাণিজ্যের কৌশল হিসাবে ব্যবহার করে যখন নাট্যাঙ্গনকে গ্রাস করার চেষ্টায় নিয়োজিত তখন বহুবচন পূর্ণবার ঘোষণা করেছে তার আদর্শ। বহুবচন আগামীতেও দর্শকদের সামনে সুষ্ঠু নাটক উপহার দিতে প্রতিশ্রুতিবদ্ধ।

== হুমায়ূন আহমেদ এবং বহুবচন ==
নাটক জীবনের এক অনির্বাচনীয় সত্যকে মুখোমুখি করে। সাহিত্যের অন্যতম শাখা হিসাবে এর গুরুত্ব অনস্বীকার্য। বাংলাদেশের সাহিত্যকে দর্শকদের কাছে তুলে ধরার অভিপ্রায়ে বহুবচন জনপ্রিয় লেখক নাট্যকার হুমায়ূন আহমেদকে প্রথম বারের মত পরিচয় করিয়ে দেবার জন্য তারই জনপ্রিয়ো উপন্যাস *নন্দিত নরকে* মঞ্চায়নের প্রস্তুতি নেয়। এই উপন্যাসটি ১৯৭২ সালে মাসিক *মুখপত্র'' এর ১ম বরষের ৩য় সংখ্যায় প্রকশিত হয়। উপন্যাসটির ভূমিকা লিখেছেন ডঃ আহমেদ শরীফ। ১৯৭৫ সালে ডঃ জাফর ইকবাল উপন্যাসটির নাট্যরূপদেন এবং ঐ বছর মহিলা সমিতি মঞ্চে নাটকটির প্রথম মঞ্চায়ন হয়। নাটকে অভিনয় করেছিলেন 
# এ্যানী, 
# কবীর, 
# রানুপন্নী, 
# রফিক নওশাদ, 
# দুলাল রহমান, 
# আরহাম আলো। 
নির্দেশনায়-মুজিব বিল হক। নন্দিত নরকে নাটকটি, সুধিমহল ও সংবাদপত্রে প্রশংসিত হয় ও পুরস্কার লাভ করে।

## দেবী
নব্বই দশকে তাঁর জনপ্রিয় উপন্যাস ‘‘দেবী’’ মঞ্চায়নের জন্য হুমায়ূন আহমেদের অনুমতি নিতে গেলে তিনি উদার ভাবে সম্মতি দেন এবং বলেন আমার নাটক লেখার অনুপেরন তো ‘‘বহুবচন’’। আমার যে কোন নাটক আপনারা নাট্যরূপ দিয়ে মঞ্চস্থ করতে পারেন। আপনাদের প্রতি আমরা আন্তরিক বিশ্বাস আছে। গ্রুপের মোঃ ইকাবল হোসেন, দেবী উপন্যাসটির নাট্যরূপ দেন এবং ১৯৯৪ সালে প্রথম মঞ্চায়ন হয়। বিগত ১৮ বছরে ৭০টি শো হয় এবং ভারতে তিনটি শো হয়। ভারতের দর্শকরা এই ভিন্ন ধারার নাটকটির জন্য প্রিয় লেখক হুমায়ূন আহমেদ এর ভূয়সি প্রশসা করেন।
এমনিভাবে কিংবদন্তি নাট্যকার হুমায়ূন আহমেদকে মঞ্চ নাটকের গৌরবোজ্জ্বল অধ্যায় ধরে রেখেছে ‘‘বহুবচন’’।

## বহুবচন প্রযোজিত নাটক

## তথ্যসূত্র
প্রধান বিচারপতি

**প্রধান বিচারপতি** (ইংরেজি: Chief Justice) হল বিচারর বিভাগ রয়েছে এমন বেশ কিছু রাষ্ট্রের সর্বোচ্চ আদালতের প্রিজাইডিং সদস্যের পদ। ইংরেজি সাধারণ আইন অনুসারে এই পদটি গঠন করা হয়। এই ধরনের সর্বোচ্চ আদালত বিশিষ্ট কিছু দেশের মধ্যে উল্লেখযোগ্য হল বাংলাদেশ, কানাডা, দক্ষিণ আফ্রিকা, ভারত, পাকিস্তান, নেপাল, আইয়ারল্যন্ড, অস্ট্রেলিয়া, যুক্তরাষ্ট্র ইত্যাদি; তবে যুক্তরাজ্যে এই বিচারব্যবস্থা কিছুটা ব্যতিক্রম।

## নিয়োগ প্রক্রিয়া
প্রধান বিচারপতি নির্ধারন এক একটি অঞ্চলে এক এক প্রক্রিয়ায় করা হয়ে থাকে। বেশিরভাগ রাষ্ট্রেই এই পদটি আদালতের সর্বাপেক্ষা প্রবীণ ব্যক্তিকে দেয়া হয়ে থাকে। যুক্তরাষ্ট্রে এই পদটির জন্য রাষ্ট্রপতি রাজনৈতিক মনোনয়ন দিয়ে থাকেন যেটি পরবর্তিতে সিনেট কর্তৃক অনুমদিত হতে হয়।

## আরও দেখুন
* বাংলাদেশের প্রধান বিচারপতি
* ভারতের প্রধান বিচারপতি

## তথ্যসূত্র

বিষয়শ্রেণী:আইন
বিষয়শ্রেণী:আইনসভা
বিষয়শ্রেণী:বিচারক
বিষয়শ্রেণী:আইন পেশা
কৌণিক ত্বরণ

thumb|গ্রাফে কৌণিক ত্বরণ
চিরায়ত বলবিদ্যায় **কৌণিক ত্বরণ** (ইংরেজিঃ Angular acceleration) হল সময়য়ের সাথে কোনো অক্ষের চতুর্দিকে ঘূর্ণায়মান কোন বস্তুর বা বিন্দুর কৌণিক বেগের পরিবর্তনের হার। এসআই পদ্ধতিতে কৌণিক ত্বরণকে রেডিয়ান প্রতি বর্গসেকেন্ড দ্বারা প্রকাশ করা হয় এবং এটিকে গ্রীক বর্ণ আলফা (α) দ্বারা প্রকাশ করা হয়।
ক্যালকুলাসের ভাষায় কৌণিক ত্বরণ হল অতি ক্ষুদ্র সময় ব্যবধানের কৌণিক বেগের পরিবর্তনের হার। এটিকে নিম্নরুপে প্রকাশ করা হয়।

:{\alpha} = \frac{d{\omega}}{dt} = \frac{d^2{\theta}}{dt^2}

এখানে {\omega} হল কৌণিক বেগ, {\theta} হল কৌণিক সরণ, dt অতি ক্ষুদ্রাতিক্ষুদ্র সময় ব্যবধান।

এছাড়া রৈখিক ত্বরণেরর সাথে কৌণিক ত্বরণের সম্পর্ক নিম্মলিখিত সমীকরণদ্বারা প্রকাশ করা হয়।

:{\alpha} = \frac{a_T}{r}

যেখানে {a_T} হল ঘূর্ণন পথের স্পর্শক বরাবর কণার রৈখিক বেগ এবং r হল কণার ব্যসার্ধ ভেক্টর বা ঘূর্ণন অক্ষ থেকে ঐ বিন্দুর দুরত্ব।

টর্ক {\tau}, জড়তার ভ্রামক {I} এবং কৌণিক ত্বরণের সম্পর্ক হলঃ

:{\alpha} = \frac{\tau}{I}.

বিষয়শ্রেণী:পদার্থবিজ্ঞান
বিষয়শ্রেণী:ত্বরণ
বিষয়শ্রেণী:ঘূর্ণন
কৌণিক বেগ

পদার্থবিজ্ঞানে **কৌণিক বেগ** (ইংরেজি: Angular velocity ) বলতে সময়ের সাথে বস্তুর কৌণিক সরণের হারকে বোঝানো হয়। অর্থাৎ কোনো অক্ষের চতুর্দিকে ঘূর্ণায়মান কোনো বস্তু বা বিন্দু প্রতি একক সময়ে যে পরিমাণ কৌণিক দুরত্ব অতিক্রম করে, তাকে কৌণিক বেগ বলা হয়। এটি একটি ভেক্টর রাশি।
এস.আই. পদ্ধতিতে কৌণিক বেগ পরিমাপের একক হলো রেডিয়ান প্রতি সেকেন্ড। এছাড়া একে ডিগ্রি প্রতি সেকেন্ড অথবা ঘূর্ণন প্রতি সেকেন্ডে (revolution per second- rps), ঘূর্ণন প্রতি মিনিট (revolution per minute-rpm) বা ঘূর্ণন প্রতি ঘণ্টাতেও (revolution per hour-rph) প্রকাশ করা হয়।
একে ω বা Ω (গ্রিক বর্ণ ওমেগা) দ্বারা প্রকাশ করা হয়।
কৌণিক বেগের দিক হলো বস্তুটি যে তলে ঘূর্ণায়মান, থাকে সেই তলের লম্ব বরাবর। যার দিক ডান হস্ত নিয়ম দ্বারা নির্ণয় করা যায়।  গতানুগতিক নিয়মানুসারে, ধনাত্মক কৌণিক বেগ দ্বারা বুঝায় বস্তুটি ঘড়ির কাটার বিপরীত দিকে ঘুরছে আর ঋণাত্মক কৌণিক বেগ দ্বারা বুঝায় বস্তুটি ঘড়ির কাটার দিকে ঘুরছে।

উদাহরণস্বরুপ, একটি ভূ-স্থির উপগ্রহ ২৪ ঘন্টায় পৃথিবীকে এক বার ঘুরে আসে তথা 360 ^\circঘুর্ণন সম্পন্ন করে। তাহলে এর কৌণিক বেগ হবে \omega = \frac{360^\circ}{24h}= 15 ^\circ /h  বা একে যদি রেডিয়ানে লিখতে চাই তবে লিখব, \omega = \frac{2\pi}{24h} = 0.26 rad/h 

প্রধানত দুই ধরনের কৌণিক বেগ রয়েছে, যথা (ক) অরবিটাল কৌণিক বেগ ও (খ) স্পিন কৌণিক বেগ। অরবিটাল কৌণিক বেগ দ্বারা বুঝায় একটি বস্তু একটি স্থির বিন্দুর সাপেক্ষে কত দ্রুত ঘুরছে। অন্যদিকে স্পিন কৌণিক বেগ দ্বারা বুঝায় একটি বস্তু তার ঘূর্ণন অক্ষের সাপেক্ষে কত দ্রুত ঘুরছে।

## একটি বস্তুর অরবিটাল কৌণিক বেগ

### দুই মাত্রায় গতি
কোনো একটি বস্তু যদি r ব্যসার্ধের একটি কক্ষপথে x অক্ষের সাপেক্ষে সময়ের সাথে \phi(t) কৌনিক সরণ ঘটে তবে এর কৌণিক বেগ হবে, \omega = \frac{d\phi}{dt}। \phi কে যদি রেডিয়ান এককে পরিমাপ করা হয় তবে বস্তুটি  x অক্ষের সাথে যে বৃত্তচাপ অতিক্রম করে তার দৈর্ঘ্য l = r\phi। তাহলে এর রৈখিক বেগ হবে, v = \frac{dl}{dt}=r\omega সুতরাং, \omega = \frac{v}{r}

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:চিরায়ত বলবিজ্ঞান
বিষয়শ্রেণী:কোণ
বিষয়শ্রেণী:ঘূর্ণন প্রতিসাম্য
অদিক রাশি

থাম্ব|স্কেলার রাশিতে শুধুমাত্র মান ব্যবহার করা হয়, এ ক্ষেত্রে দিক সংশ্লিষ্ট নয়।

যে ভৌত রাশিগুলো প্রকাশের জন্য শুধুমাত্র মানের প্রয়োজন হয় কিন্তু দিকের প্রয়োজন হয় না সেই ভৌত রাশিগুলোকে **স্কেলার রাশি বা অদিক রাশি** বলে।পদার্থবিজ্ঞানে **স্কেলার রাশি বা অদিক রাশি** হলো এমন কোনো ভৌত পরিমাণ যার সঙ্গে কেনো দিক সংশ্লিষ্ট নেই। অর্থাৎ, এগুলির মান আছে কিন্তু দিক নেই। যেমন ভর, দ্রুতি, দূরত্ব, সময়, আয়তন, তাপমাত্রা, ঘনত্ব ইত্যদি। “তাপমাত্রা” প্রকাশ করার জন্য এর মান যেমন ১০ কেলভিন বা ১০ ডিগ্রী সেলসিয়াস উল্লেখ করা হয়, তাপমাত্রার মানের সঙ্গে কোনো দিক সংশ্লিষ্ট নেই। এদের বিপরীতে রয়েছে সদিক রাশি যার উদাহরণ গতিবেগ, ওজন, বল, ভরবেগ, তড়িৎ ক্ষেত্র ইত্যাদি। “বেগ” প্রকাশের জন্য এর মান এর সাথে সাথে দ্বিমাত্রিক, ত্রিমাত্রিক অথবা পোলার স্থানাঙ্কের উল্লেখের প্রয়োজন হয়। অদিক রাশির এই ধারণা গণিতেও অভিন্ন। অদিক রাশির অপর নাম **স্কেলার রাশি**। পদার্থবিজ্ঞানে “গতিবেগ” একটি সদিক রাশি, আর “দ্রুতি” একটি অদিক রাশি।

## আরো দেখুন
সদিক রাশি

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:গণিত
বিষয়শ্রেণী:গাণিতিক রাশি
বিষয়শ্রেণী:রৈখিক বীজগণিত